Brian Cox

Brajanas Denisas Koksas (angl. Brian Denis Cox, 1946 m. birželio 1 d.) – škotų aktorius. Jis labiausiai žinomas už pagrindinius vaidmenis teatre, kine bei televizijoje. Aktorius įvertintas „Laurence Oliver“, „Emmy“ ir „Auksinio gaublio“ apdovanojimais bei BAFTA nominacija. Už nuopelnus šaliai Koksui 2003 m. suteiktas Britanijos imperijos ordino komandoro titulas,„Brian Cox regrets becoming a CBE and says he would 'never' accept a knighthood.“ (anglų k.). The Independent. Originalas suarchyvuotas 2020-01-27. Nuoroda tikrinta 2023-03-29. o 2006 m. žurnalas „Empire“ jam įteikė „Empire“ ikonos apdovanojimą. 2007 m. Jungtinės Karalystės Filmų taryba aktorių įtraukė į įtakingiausių britų kino žvaigždžių Holivude dešimtuką.„Profile: Brian Cox.“ (anglų k.). Shakespeare Uncovered. Nuoroda tikrinta 2021-09-13.

Koksas aktorystės praktiką atliko Dandžio repertuariniame teatre (Dundee Repertory Theatre), vėliau tapo vienu iš Karališkojo licėjaus teatro įkūrėjų. Jis vaidindavo pastatymuose pagal Viljamo Šekspyro darbus, bendradarbiaudavo su Karališkuoju nacionaliniu teatru bei Karališkąja Šekspyro kompanija, kur sulaukė pripažinimo dėl savo išskirtinės vaidybos tragedijoje „Karalius Lyras“.

 Ankstyvasis gyvenimas 
Koksas gimė 1946 m. birželio 1 d. Dandyje, Škotijoje ir yra jauniausias iš penkių vaikų.„Brian Cox Biography.“ (anglų k.). filmreference. Nuoroda tikrinta 2008-04-04. Jis augo Romos katalikų tikėjimą išpažįstančioje airiškos ir škotiškos kilmės šeimoje.Cox, Brian (1992). „Salem to Moscow: An Actor's Odyssey.“ (anglų k.). Methuen Drama. ISBN 9780413664501. Jo motina Meri En Gilelain (Mary Ann Guillerline) buvo verpėja, dirbo džiuto fabrikuose ir kentėjo nuo pasikartojančių nervinių protrūkių. Aktoriaus tėvas Čarlzas Makardlas Kembelas Koksas (Charles McArdle Campbell Cox) buvo policijos pareigūnas, o vėliau ir parduotuvės savininkas, kuris mirė nuo kasos vėžio, kai Koksui tebuvo aštuoneri. Aktorių vaikystėje augino trys vyresnės seserys.„Brian Cox profile.“ (anglų k.). Tiscali.co.uk. Originalas suarchyvuotas 2009-02-01. Nuoroda tikrinta 2010-05-30.

Dandyje Koksas lankė Šv. Marijos pradinę mokyklą bei Šv. Mykolo vidurinę mokyklą, kurią paliko sulaukęs penkiolikos. Kelis metus padirbėjęs Dandžio repertuariniame teatre, būdamas septyniolikos pradėjo lankyti kursus Londono muzikos ir draminio meno akademijoje, kuriuos baigė 1965 m.„The Best Days of Your Life?“ (anglų k.). heraldscotland.com. 2005-12-27. Nuoroda tikrinta 2014-03-08.

 Išnašos 

Kategorija:Škotijos aktoriai